Elever på 4.-7. trinn velges til trivselsledere for et halvt år av gangen. Valget består i at elevene gjennom en hemmelig nominasjon sier sin mening om hvem som bør ha vervet, men at læreren avgjør. Trivselslederne sendes på kurs i aktivitets- og trivselsledelse, og de legger til rette for lek først og fremst i storefri. I programmet inngår også utstyrspakker, der elevene vil få tilgang til mer utstyr enn tidligere, til bruk i lek ute.